Id-Deċiżjoni tal-Kummissjoni
tat-22 ta’ Diċembru 2000
li temenda d-Deċiżjoni 97/296/KE li tagħmel lista ta’ pajjiżi minn fejn l-importazzjoni ta’ prodotti tal-ħut għal konsum uman hija awtorizzata
(notifikata bid-dokument numru Ċ(2000) 4086)
(Test b’rilevanza Żona EE)
(2001/40/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat il-Ftehim li jistabbilixxi l-Komunità Ewropea,
Wara li kkunsidrat id-Direttiva 95/408/KE tal-Kunsill tat-22 ta’ Ġunju, 1995, dwar il-kondizzjonijiet biex isiru, għal perjodu transitorju, listi provviżorji ta’ stabbilimenti f’terzi pajjiżi minn fejn l-Istati Membri jkunu awtorizzati li jimportaw ċerti prodotti li joriġinaw mill-annimali, prodotti tal-ħut jew molluski bivalvi ħajjin [1], kif l-aħħar emendata bid-Deċiżjoni 98/603/KE [2], u partikolarment Artikolu 2(2) tagħha,
Billi:
(1) Id-Deċiżjoni 97/296/KE [3] tal-Kummissjoni, kif l-aħħar emendata mid-Deċiżjoni 2000/674/KE [4], għandha listi ta' pajjiżi u territorji minn fejn l-importazzjoni ta’ prodotti tal-ħut għal konsum uman hija awtorizzata. Parti I ta’ l-Anness għandha l-ismijiet tal-pajjiżi u territorji koperti minn Deċiżjoni speċifika u Parti II issemmi lil dawk li jikkwalifikaw taħt Artikolu 2(2) tad-Deċiżjoni 95/408/KE.
(2) Id-Deċiżjonijiet 2001/36/KE [5] u 2001/39/KE [6] tal-Kummissjoni stabbilew kondizzjonijiet speċifiċi ta' importazzjoni għal prodotti tal-ħut u ta’ l-akwakultura li joriġinaw mill-Ġamajka u r-Repubblika Ċeka rispettivament. Il-Ġamajka u r-Repubblika Ċeka għandhom għalhekk jiżdiedu f'Parti I ta’ l-Anness.
(3) Minħabba l-gravità tan-nuqqasijiet li nstab li kien hemm waqt spezzjoni f’Saint Vincent u Grenadines, l-importazzjoni ta’ prodotti tal-ħut minn dan il-pajjiż m’għandhiex tkun awtorizzata u, għalhekk dan il-pajjiż għandu jitneħħa mill-lista ta’ dan l-Anness.
(4) Il-miżuri msemija f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
L-Anness ta’ din id-Deċiżjoni jissostitwixxi l-Anness tad-Deċiżjoni 97/296/KE.
Artikolu 2
Din id-Deċiżjoni għandha tidħol fis-seħħ sittin jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 3
Din id-Deċiżjoni hija ndirizzata lill-Istati Membri.
Magħmula fi Brussel, 22 ta’ Diċembru, 2000.